b'\n_START_ARTICLE_\nAnatolij Sergejevi\xc4\x8d Aleksandrov\n_START_SECTION_\n\xc5\xbdivljenjepis\n_START_PARAGRAPH_\nLeta 1918 se je pridru\xc5\xbeil Rde\xc4\x8di armadi in v istem leti je kon\xc4\x8dal artilerijski poveljni\xc5\xa1ki te\xc4\x8daj v Sankt Petersburgu. Med rusko dr\xc5\xbeavljansko vojno je bil poveljnik voda, poveljnik artilerijske baterije, na\xc4\x8delnik obve\xc5\xa1\xc4\x8devalne dejavnosti na Ju\xc5\xbeni in Zahodni fronti. Do leta 1924 je nato slu\xc5\xbeil v Moskvi, nakar pa je bil demobiliziran in je postal delavec v tovarni Rde\xc4\x8di arsenal._NEWLINE_Leta 1928 se je vrnil v Rde\xc4\x8do armado in leta 1932 je kon\xc4\x8dal Voja\xc5\xa1ko-politi\xc4\x8dno akademijo Lenin, nakar je bil preme\xc5\xa1\xc4\x8den na Voja\xc5\xa1ko akademijo za mehanizacijo in motorizacijo Rde\xc4\x8de armade; tu je bil \xc5\xa1ef \xc5\xa1olskih enot, vi\xc5\xa1ji in\xc5\xa1truktor in namestnik na\xc4\x8delnika oddelka. Med letoma 1938 in 1947 je bil namestnik upravljalnega odbora Sveta ljudskih komisarjev, nadomestni \xc4\x8dlan dr\xc5\xbeavnega obrambnega komiteja za strelivo, asistent namestnika predsednika Sveta ministrov Sovjetske zveze._NEWLINE_Med letoma 1947 in 1951 je bil namestnik na\xc4\x8delnika Glavne administracije Sveta ministrov ZSSR, hkrati pa je bil eden od supeintendentov, zadol\xc5\xbeenih za sovjetsko jedrsko oro\xc5\xbeje._NEWLINE_Nato pa je bil do leta 1955 direktor Znanstvenega raziskovalnega in\xc5\xa1tituta za eksperimentalno fiziko Sovjetske zveze.'